stanford-oval/wikipedia huggingface dataset:
גרנט האקט
ביוגרפיה > 2003

באליפות העולם בשחייה שנערכה בברצלונה, ספרד בשנת 2003 זכה האקט ב-5 מדליות, 3 מהן זהב. מדליות זהב, במשחה ל-800 מטר חופשי בתוצאה של 7:43.82 דקות, לפני לארסן ג'נסן מארצות הברית (7:48.09 דקות) ואיגור צ'רבינסקי מאוקראינה (7:53.15 דקות), במשחה ל-1500 מטר חופשי בתוצאה של 14:43.82 דקות, לפני צ'רבינסקי (15:01.04 דקות) ואריק ונדט מארצות הברית (15:01.28 דקות) ובמשחה שליחים 4x200 מטר חופשי בתוצאה של 7:08.58 דקות, לפני ארצות הברית (7:10.26 דקות) וגרמניה (7:14.02 דקות). מדליית כסף, במשחה ל-400 מטר חופשי בתוצאה של 3:45.17 דקות, אחרי ת'ורפ (3:42.58 דקות) ולפני דראגוס קומאן מרומניה (3:46.87 דקות) ומדליית ארד במשחה ל-200 מטר חופשי בתוצאה של 1:46.85 דקות, אחרי ת'ורפ (1:45.14 דקות) והוחנבאנד (1:46.43 דקות).
ביוגרפיה > 2004

באולימפיאדת אתונה (2004) זכה האקט ב-3 מדליות. מדליית זהב במשחה ל-1500 מטר חופשי לאחר שהגן על תוארו בשיא אולימפי חדש בתוצאה של 14:43.40 דקות, לפני ג'נסן מארצות הברית (14:45.29 דקות) ודייוויד דייוויס מבריטניה (14:45.95 דקות). שתי מדליות כסף במשחה ל-400 מטר חופשי בתוצאה של 3:43.36 דקות, אחרי ת'ורפ (3:43.10 דקות) ולפני קליט קלר מארצות הברית (3:44.11 דקות) ובמשחה שליחים 4x200 מטר חופשי בתוצאה של 7:07.46 דקות אחרי ארצות הברית 7:07.33 דקות ולפני איטליה (7:11.83 דקות. נוסף לכך, הוא סיים במקום ה-5 במשחה ל-200 מטר חופשי בתוצאה של 1:46.56 דקות, המנצח היה ת'ורפ שקבע שיא אולימפי חדש (1:44.71 דקות).
ביוגרפיה > 2005

באליפות העולם בשחייה שנערכה במונטריאול, קנדה בשנת 2005 זכה האקט ב-5 מדליות, 3 מהן זהב. מדליות זהב, במשחה ל-400 מטר חופשי בתוצאה של 3:42.91 דקות, לפני יורי פרילוקוב מרוסיה (3:44.44 דקות) ואוסאמה מלולי מתוניסיה (3:46.08 דקות), במשחה ל-800 מטר חופשי בשיא עולם חדש 7:38.65 דקות (נשבר ב-2009), לפני ג'נסן (7:45.63 דקות) ופרילוקוב (7:46.64 דקות) ובמשחה ל-1500 מטר חופשי בתוצאה של 14:42.58 דקות, לפני ג'נסן ( 14:47.58 דקות) ודייוויס (14:48.11 דקות). מדליית כסף במשחה ל-200 מטר חופשי בתוצאה של 1:46.14 דקות, אחרי מייקל פלפס מארצות הברית (1:45.20 דקות) ולפני ריק ניתלינג מדרום אפריקה (1:46.63 דקות) ומדליית ארד במשחה שליחים 4x200 מטר חופשי בתוצאה של 7:10.59 דקות, אחרי ארצות הברית (7:06.58 דקות) וקנדה (7:09.73 דקות).
ביוגרפיה > 2007

באליפות העולם בשחייה שנערכה במלבורן, אוסטרליה בשנת 2007 זכה האקט במדליית כסף אחת במשחה ל-400 מטר חופשי בתוצאה של 3:45.43 דקות, אחרי טיי וואן פארק מקוריאה הדרומית (3:44.30 דקות) ולפני פרילוקוב (3:45:47 דקות). נוסף לכך, הוא סיים במקום ה-6 במשחה ל-800 מטר חופשי בתוצאה של 7:55.39 דקות, כמנצח הוכתר פרזמיסלו סטאנצ'יק מפולין (7:47.91 דקות) לאחר שמלולי המנצח נפסל עקב אימרוץ ובמקום ה-7 במשחה ל-1500 מטר חופשי בתוצאה של 14:59.59 דקות, המנצח היה מאתס סורימוביץ' מפולין 14:45.94 דקות.
ביוגרפיה > 2008

באליפות ויקטוריה בשחייה (בריכת 25 מטר) שנערכה במלבורן, ביולי 2008 קבע האקט שיא עולם חדש במשחה ל-800 מטר חופשי בתוצאה של 7:23.42 דקות. שיא זה החזיק מעמד 15 שנים ונשבר על ידי דניאל וויפן מאירלנד (7:20.46 דקות).
באולימפיאדת בייג'ינג (2008) זכה האקט בשתי מדליות. מדליית כסף במשחה ל-1500 מטר חופשי בתוצאה של 14:41.53 דקות ובכך לא הצליח לזכות פעם שלישית במשחה זה. המנצח במשחה זה היה מלולי (14:40.84 דקות) שחזר מהשהייה של 18 חודשים בשל אימרוץ ושלישי סיים ריאן קוקרן מקנדה (14:42.69 דקות). בשלב המוקדמות קבע האקט את הזמן המהיר בתחרות בשיא אולימפי חדש (14:38.92 דקות). שלב המוקדמות במשחה זה היה האיכותי ביותר בהיסטוריה של משחה זה ולא פחות מ-12 שחיינים שחו מתחת ל-15 דקות. מדליית ארד במשחה שליחים 4x200 מטר חופשי בתוצאה של 7:04.98 דקות אחרי ארצות הברית שקבעה שיא עולמי חדש (6:58.56 דקות) ורוסיה (7:03.70 דקות). נוסף לכך, הוא סיים במקום ה-6 במשחה ל-400 מטר חופשי בתוצאה של 3:43.84 דקות, המנצח היה טיי וואן (3:41.86 דקות).
בתום המשחקים הודיע האקט על פרישתו משחייה תחרותית.
ביוגרפיה > 2015, חזרה לתחרויות

לאחר פרישה של 6 שנים וחצי השתתף האקט במבחנים האוסטרליים לאליפות העולם וסיים במקום רביעי במשחה ל-200 מטר חופשי והבטיח את השתתפותו במשחה שליחים 4x200 מטר חופשי. באליפות עצמה שנערכה בקאזאן, רוסיה הוא זכה במדליית ארד במשחה השליחים לאחר ששחה בשלב המוקדמות.
חייו האישיים

באפריל 2007 נישא האקט לזמרת האוסטרלית קנדיס אלי ובספטמבר 2009 נולדו להם תאומים בן ובת. ב-2013 הם התגרשו.
בפברואר 2017 דווח כי האקט סובל מהתמכרויות שונות וכעת מטופל בהתמכרות למשככי כאב. לאחר שאביו לא הצליח להשתלט עליו, הזמין האב משטרה וזו עצרה אותו.
תארים והישגים

בשנת 2000 זכה במדליית הספורט האוסטרלית (אנ').
בשנת 2005 זכה האקט בתואר שחיין השנה בעולם.
בשנת 2005 זכה האקט בתואר שחיין השנה באזור האוקיינוס השקט.
בסך הכל שיפר האקט 15 פעמים את השיא העולמי. פעם אחת במשחה ל-200 מטר חופשי, פעמיים במשחה ל-400 מטר חופשי (בריכת 25 מטר), 3 פעמים ב-800 מטר חופשי (פעמיים בבריכת 25 מטר, מחזיק בשיא העולם הנוכחי), 3 פעמים במשחה ל-1500 מטר חופשי (פעמיים בבריכת 25 מטר ו-6 פעמים במשחה שליחים 4x200 מטר חופשי (4 פעמים בבריכת 25 מטר, כולל שיא העולם הנוכחי). שיאו של האקט ב-1500 חופשי היה לשיא העולם היחיד לגברים שלא נשבר בתקופת החליפות השנויות במחלוקת (2008–2010).
בסך הכל זכה האקט ב-7 מדליות זהב ומדליית כסף באליפויות העולם בשחייה בבריכת 25 מטר.
בסך הכל זכה האקט ב-4 מדליות זהב ו-3 מדליות כסף במשחקי חבר העמים.
בסך הכל זכה האקט ב-9 מדליות זהב ו-4 מדליות כסף באליפויות הפאן פסיפיק בשחייה.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר חופשי
התפתחות שיא העולם במשחה ל-200 מטר חופשי
התפתחות שיא העולם במשחה ל-400 מטר חופשי
התפתחות שיא העולם במשחה ל-800 מטר חופשי
התפתחות שיא העולם במשחה ל-1500 מטר חופשי
התפתחות שיא העולם במשחה שליחים 4x200 מטר חופשי (ויקיפדיה האנגלית)
הערות שוליים

↑  Pan Pacific Swimming Championships, www.gbrathletics.com
↑  האלוף האולימפי בשחייה גרנט האקט נעצר, באתר ynet, 15 בפברואר 2017
↑  HACKETT, Grant, Award:Australian Sports Medal, itsanhonour.gov.au
די רויטע וועלט

די רויטע וועלט (יידיש: 'העולם האדום') היה כתב עת ביידיש שיצא לאור בעיר חרקוב שבברית המועצות בין ספטמבר 1924 ל-1933.
כתב העת יצא לאור ביוזמת משה רביץ' צ'רקסקי ומוטל קיפר, העורכים היו רביץ' צ'רקסקי וחנוך קזקביץ'. במערכת כתב העת בתקופות שונות השתתפו לייב קוויטקו, איציק פפר ועזרא פינינברג. על גבי דפיו של כתב העת סוקרו נושאים, אבל חלקה של התרבות החל לתפוס יותר מקום עם הזמן.
בין 1929 ל-1931 ערך את כתב העת שכנא אפשטיין אחרי חזרתו מארצות הברית. העורך האחרון של כתב העת היה המשורר היידי חיים גילדין.
דגל סלובקיה

| --- | --- |

 סוג הדגל:   דגל לאומי
 יחס אורך/גובה:  2:3
 הונף לראשונה:  1 בינואר 1992 (ללא הסמל)   3 בספטמבר 1992 (עם הסמל)
 קבלת מעמד רשמי:  1 בינואר 1992
 מוטיבים עיצוביים:  טריקולור אופקי לבן-כחול-אדום (צבעי הלאומיות הכלל-סלאבית), סמל סלובקיה במרכז מוזח לשמאל
דגל סלובקיה אומץ ב-1 בינואר 1992. הגרסה המקורית לא כללה את הסמל, (צלב לורן שמזוהה יותר עם צבא צרפת החופשית.) שהוסף ב-3 בספטמבר באותה שנה.
דגל זה, כמו הדגלים של שאר המדינות הסלאביות, הוא דגל טריקולור הכולל את צבעי הלאומיות הכלל-סלאבית: אדום, לבן וכחול - בדומה לדגל רוסיה.
ראו גם

סמל סלובקיה
המנון סלובקיה
דב קליין

| --- | --- |
אין תמונה חופשית
 לידה:  16 ביוני 1962 (בן 62) פתח תקווה, ישראל
 לאום:  ישראל ישראל
 לימודי רפואה:  אוניברסיטת פירנצה (1982–1988)
 התמחות:  כירורגיה פלסטית
 תואר:  דוקטור לרפואה
 תפקידים:  כירורג 
 מחלקות ובתי חולים:  המרפאה לאסתטיקה פלסטית, המרכז הרפואי שמיר (2006 ואילך)  המחלקה לכירורגיה פלסטית, המרכז הרפואי שיבא – תל השומר (1996–1989)  מרפאת דב קליין (1996 ואילך)
 
דב קליין (נולד ב-16 ביוני 1962) הוא מנתח פלסטי, חוקר ומפתח שיטות ניתוח בתחום הכירורגיה הפלסטית. מנהל המרפאה לאסתטיקה רפואית במרכז רפואי אסף הרופא, ומפעיל מרפאה פרטית לרפואה אסתטית בבית "מנדרין" בתל אביב.
ביוגרפיה

נולד וגדל בפתח תקווה לאב מהנדס ואם פסיכולוגית, הבכור מבין 3 אחים. לא שירת בצה"ל עקב סדרה של ניתוחים שעבר לפני הגיוס.
למד רפואה באוניברסיטת פירנצה באיטליה בין השנים 1982–1988. במהלך לימודי הרפואה הכיר את צ'ינסיה, ולקראת סוף לימודיהם הם התחתנו. לאחר סיום הלימודים עברו להתגורר בישראל.
בין השנים 1989–1996 התמחה בבית החולים תל השומר, במחלקה לכירורגיה פלסטית וכוויות.
בשנת 1996 פתח את הקליניקה הפרטית "מרפאת דב קליין", וב-2006 מונה למנהל המרפאה האסתטית במרכז רפואי אסף הרופא.[דרוש מקור]
בשנת 1995 זכה בפרס קפלן לכירורגיה פלסטית עבור מחקרו בפיתוח מודל לחקר הצלקות על עכברים שנערך באוניברסיטת תל אביב.
משנת 2002 הוא חבר כבוד באקדמיה האיטלקית ליופי (Italian Academy of Beauty).
בשנת 2011 עלתה לאוויר תוכנית הטלוויזיה "חלומות מפלסטיק" אשר מבוססת על קליין והמרכז הרפואי שלו. התוכנית עוקבת אחרי מטופלים לכל אורך תהליך הניתוח. שודרו ארבע עונות של התוכנית.
קליין הוא הבעלים המשותף ביחד עם חברת המכוניות יגואר של ספא "Spa on the beach" בחוף סרדיניה באיטליה.
פרשת פרסומי פרופורציה בגוגל

חברה מתחרה לניתוחים פלסטיים, "פרופורציה פי.אם.סי בע"מ", פרסמה דרך מודעות גוגל את שירותיה. הם קבעו שבכל חיפוש אחר "ד"ר קליין" או "ד"ר דב קליין" במנוע החיפוש "גוגל", תוצג תחילה מודעה של "פרופורציה". קליין תבע את "פרופורציה" ואת חברת גוגל ודרש לאסור שימוש זה בשמו. תביעתו התקבלה בבית משפט השלום, והוא זכה לפיצויים. אך פסק הדין בוטל בבית המשפט המחוזי והפיצויים הוחזרו. לדברי השופט במחוזי הדבר דומה לפתיחת חנות מתחרה בסמוך, דבר לגיטימי במסגרת התחרות. על פסק דין זה הגיש קליין בקשת רשות ערעור לבית המשפט העליון, אך לאחר דיון חזר בו מבקשתו.
משפחתו

קליין נשוי לצינסיה אותה פגש בלימודיו בפירנצה, לזוג שני בנים. גר בצפון תל אביב.
הערות שוליים

↑  אלקנה שור, הניתוח הצליח: "חלומות מפלסטיק" לא מזלזלת בצופים, באתר nrg‏, 21 בפברואר 2012
↑   יסמין גואטה, הערעור התקבל וגוגל תוכל להפנות ל"פרופורציה" בחיפוש "ד"ר קליין", באתר TheMarker‏, 1 באוגוסט 2013
↑  רעא 6545/13 ד"ר דב קליין נגד פרופורציה פי.אם.סי בע"מ, GOOGEL ISRAEL L.T.D, Googel INCORPORATET INC, Googel IRELAND Limited
דון גרבר

| --- | --- |

גרבר לפני משחק של סיאטל סאונדרס, 2017
 לידה:  9 באוקטובר 1957 (בן 66) קווינס, ניו יורק, ארצות הברית
 שם לידה:  Donald P. Garber 
 מדינה:  ארצות הברית ארצות הברית
 מקום מגורים:  קווינס 
 השכלה:  State University of New York at Oneonta
 מקצוע:  איש עסקים, יזם
 תפקיד:  נציב ה-MLS
 תואר:  עסקים ועיתונאות
 תקופת כהונה:  4 באוגוסט 1994 – הווה
 
דון גרבר (באנגלית: Don Garber; נולד ב-9 באוקטובר 1957) הוא אמריקאי-יהודי, נציב ליגת ה-MLS, ליגת הכדורגל המקצוענית בארצות הברית, המכהן בתפקידו משנת 1999. גרבר הוא גם מנכ"ל "Soccer United Marketing" (חברה למטרות רווח המהווה זרוע ביצועית של ה-MLS), וחבר במועצת המנהלים של פדרציית הכדורגל של ארצות הברית.
גרבר עסק במגוון תפקידים בתעשיית הספורט בתחומי השיווק, האירועים, הטלוויזיה וניהול ליגה לפני שהפך לנציב ה-MLS (קומישנר). לפני שהצטרף ל-MLS, היה גרבר ב-NFL במשך 16 שנים.
ביוגרפיה

גרבר גדל בקווינס לאם יהודייה ממוצא רוסי שעבדה כמורה בבית ספר לאחיות, בעוד שאביו שהיה ממשפחה יהודית-אורתודוקסית ממוצא פולני עסק בראיית חשבון.
גרבר עבד 16 שנים ב-NFL וסיים את כהונתו כסגן נשיא בכיר ב-"NFL אינטרנשיונל", שם פיקח על כל תחומי עסקיו של ה-NFL מחוץ לארצות הברית, כולל NFL אירופה (ליגת פוטבול שה-NFL הפעילה באירופה). גרבר החל את דרכו ב-"NFL נכסים" בשנת 1984 כמנהל שיווק, והתקדם להיות מנהל השיווק הכללי של הליגה בשנת 1988. בשנת 1992 מונה לסגן נשיא בכיר בפיתוח עסקי של ה-NFL והיה אחראי על מגוון פעילויות בתחומי הטלוויזיה, אירועים מיוחדים ושיווק.
תחת הנהגתו, ליגת ה-MLS חוותה צמיחה מתמשכת בגודל ובפופולריות בארצות הברית ובקנדה. במהלך כהונתו, התרחבה ליגת ה-MLS מ-10 קבוצות ל-26 קבוצות (ובשנים הקרובות ל-30), וקבעה שיאים חדשים בממוצע הצופים ובהכנסות מזכויות השידור.
בנוסף, חלה בליגה עלייה משמעותית בכל מדד - שווי הקבוצות, ממוצע צופים, חסויות ומעורבות במדיה הדיגיטלית והחברתית. MLS מדורגת במקום השביעי בקרב ליגות הכדורגל בעולם במספר צופים ממוצע למשחק, ומדורגת שלישית מבין ליגות הספורט המקצוענית האמריקאיות, אחרי ה-NFL וה-MLB.
גרבר נבחר על ידי SportsBusiness Journal כאחד המנהלים החזקים ביותר בענף הספורט בכל שנה מאז 2005. בשנת 2018 הוא היה במקום ה-16 ברשימה. בשנת 2016 העניק SportsBusiness Journal ל-MLS את פרס "ליגת השנה". במאי 2019 נבחר גרבר למנהל השנה של Sports Business Journal. גרבר זכה לכיבודים רבים נוספים בתעשייה, ובשנת 2011 נבחר על ידי הלוס אנג'לס טיימס לאחד מנציבי הספורט הבכירים במדינה. הוא קיבל תואר דוקטור לשם כבוד במדעי הרוח מאוניברסיטת מונטקלייר סטייט וגם מאוניברסיטת מדינת ניו יורק. גרבר הוכנס גם להיכל התהילה של האתלטיקה אצל האוניברסיטה בה למד, SUNY Oneonta. גרבר נבחר להיכל התהילה הלאומי בכדורגל בשנת 2016, אך דחה את ההכרזה שלו עד 2018.
גרבר חבר במגוון מועצות מקצועיות ופילנתרופיות, וביניהן "הוועדה לכדורגל המועדונים" בפיפ"א. ב-30 בנובמבר 2018 מונה גרבר לסגן יו"ר "פורום הליגות העולמי", גוף בינלאומי שהוקם על ידי מספר ליגות כדורגל מהעולם (מנהלת הליגות לכדורגל חברה בו גם כן). גרבר חבר גם ב"וועדת בעלי העניין בכדורגל" של פיפ"א. ובנוסף, הוא משמש כסגן נשיא "תקווה וגיבורים", ארגון המגייס כספים ויוצר תוכניות לילדים חולי סרטן בבית החולים הפרסביטריאני בניו יורק.
גרבר נשוי ואב לשניים. הוא מתגורר במונטקלייר, ניו ג'רזי.
הערות שוליים

1 2  "Hall of Fame - Don Garber". www.oneontaathletics.com.
↑  "People - Don Garber". www.sloansportsconference.com.(הקישור אינו פעיל)
↑  Inc., M. Shanken Communications. "The Soccer Don | News & Features". CigarAficionado.com (באנגלית). נבדק ב-2017-09-13.
↑  Abatan, Ezechiel (18 במאי 2018). "MLS 2017 attendances ranked it among top leagues worldwide". sportcal.com. נבדק ב-28 בפברואר 2020. {{cite news}}:  (עזרה)
↑  "Most Influential". www.sportsbusinessdaily.com. נבדק ב-2019-06-19.
↑  "Sports Business Awards: MLS Wins Sports League Of The Year". www.sportsbusinessdaily.com (באנגלית אמריקאית). נבדק ב-2017-09-13.
↑  "SBA". www.sportsbusinessdaily.com. נבדק ב-2019-06-18.
↑  "FIVE MEMBERS OF 2018 CLASS OF THE NATIONAL SOCCER HALL OF FAME ANNOUNCED". US Soccer. 31 במאי 2018. נבדק ב-1 ביוני 2018. {{cite news}}:  (עזרה)
↑  "MLS Commissioner Don Garber appointed Vice-Chairman of World Leagues Forum". MLSsoccer.com. 30 בנובמבר 2018. נבדק ב-2 בדצמבר 2018. {{cite news}}:  (עזרה)
↑  "Don Garber – MIT Sloan Analytics Conference". MIT Sloan Analytics Conference (באנגלית אמריקאית). נבדק ב-2017-09-14.
דגל סנט וינסנט והגרנדינים

| --- | --- |

 סוג הדגל:   דגל לאומי ודגל ימי לאומי
 יחס אורך/גובה:  7:11
 הונף לראשונה:  21 באוקטובר 1985
 מוטיבים עיצוביים:  דגל תלת פסי כחול-צהוב-ירוק. במרכז שלושה מעוינים ירוקים בדוגמת V.
דגל סנט וינסנט והגרנדינים אומץ ב-21 באוקטובר 1985. הוא מורכב משלושה פסים אנכיים בצבעים כחול-צהוב-ירוק (מימין לשמאל). הפס הצהוב באמצע יוצר מעין פס קנדי כשהוא תופס מחצית מאורכו של הדגל, ובמרכזו שלושה מעוינים דמויי האות הלטינית V לציון וינסנט. שלושת היהלומים מציינים את כינויה של סנט וינסנט "אבן החן של האיים האנטילים". הצבע הכחול מציין את השמיים הטרופיים הכחולים, הצהוב את החולות הקריביים הזהובים והצבע הירוק את הצמחייה השופעת של האי.
דגלים היסטוריים

1979 - 1985
מאי 1985 - אוקטובר 1985
ראו גם

סמל סנט וינסנט והגרנדינים
המנון סנט וינסנט והגרנדינים
דון דונלד

| --- | --- |

הכרזה הקולנועית לסרט
 בימוי:  בן שרפסטין
 הופק בידי:  וולט דיסני
 תסריט:  ווב סמית' מריל דה מריס אוטו אנגלנדר
 מדבבים:  קלרנס נאש
 מוזיקה:  פול סמית'
 אנימטור:  דיק הומר ג'וני קאנון פרד ספנסר ג'ק האנה מילט שפר אל אוגסטר אוגו ד'אורסי
 מדינה:  ארצות הברית ארצות הברית
 חברת הפקה:  וולט דיסני הפקות
 חברה מפיצה:  יונייטד ארטיסטס
 הקרנת בכורה:  9 בינואר 1937
 משך הקרנה:  8 דקות
 שפת הסרט:  אנגלית
 סוגה:  סרט קצר, סרט הנפשה, סרט קומדיה, סרט לכל המשפחה, סרט מוזיקלי
 דף הסרט ב־IMDb
דון דונלד (באנגלית: Don Donald) הוא סרט הנפשה קצר אמריקאי משנת 1937 שהופק על ידי וולט דיסני הפקות והופץ על ידי יונייטד ארטיסטס. הסרט, שבוים על ידי בן שרפסטין וכולל מוזיקה מאת פול סמית' שעובדה משירי עם מקסיקנים, עוקב אחר דונלד דאק המנסה לחזר אחרי ברווזה מקסיקנית בשם דונה דאק. קלרנס נאש דיבב גם את דונלד וגם את דונה.
למרות שהוגדר בזמנו כעוד סרט מצויר בסדרת "מיקי מאוס", דבר המסביר את פניו של מיקי מאוס בתחילת הגרסה המקורית, הסרט הוא למעשה החלק הראשון בסדרת "דונלד דאק" והראשון שמציג את דונלד כדמות הכוכב הראשי כמו גם מושא אהבה לדונלד.
הסרט נוצר במקור כחלק מ"סימפוניות טיפשיות", תחת השם "The Little Burro" (Burro - חמור בספרדית). העלילה הייתה כמעט זהה לגרסה הסופית, אלא שהגיבורים היו ילד וילדה מקסיקנים חסרי שם שמתחרטים על החלפת החמור שלהם במכונית וכך, בשמחה רבה מתאחדים איתו בסוף.
עלילה

דונלד דאק רוכב על גבי חמור דרך המדבר המקסיקני מנגן בגיטרה וחובש סומבררו בדרכו לביתה של חברתו, דונה דאק. דונה רוקדת את ריקוד הכובעים המקסיקני(אנ') ובסופו של דבר נוחתת על החמור של דונלד שמשליך אותה מגבו. צחוקו של דונלד גורם לדונה לכעוס והיא סוטרת לו על הלחי, זורקת אותו לתוך המזרקה ושוברת לו את הגיטרה על הראש ומיד חוזרת בזחיחות לתוך הבית.
בחזרה בחוץ, חמורו של דונלד לועג על כישלונו ומר גורלו של בעליו. דונלד מחליט להחליף את החמור במכונית בתחנת סחר סמוכה.
דונלד זוכה מיד בחיבתה של דונה כאשר הוא מופיע עם המכונית מתחת לחלונה. היא מתיישבת במושב האחורי ואף מנשקת את דונלד בלהט. יחד הם יוצאים לסיבוב במדבר, אך לבסוף המכונית סובלת מבעיות במנוע ומפסיקה לעבוד. דונלד מנסה בביטחון לתקן את הבעיה, אך המכונית משליכה אותו החוצה וממהרת משם בלעדיו. המושב האחורי מתקפל ונסגר על דונה והיא נלכדת בפנים בעוד דונלד במרדף אחר המכונית הסוררת. המכונית מתנגשת בסלע ומתרסקת, פולטת מתוכה את דונה לתוך שלולית בוץ, ודונלד צוחק עליה. דונה שוב זועמת על כך שהוא לועג עליה, מרימה את צופר המכונית ומכה איתו את דונלד, עד שהאחרון נוחת על קקטוסים ושם דונה דוחפת את הצופר לפיו. לאחר מכן דונה רוכבת על החד-אופן שלה, אותו היא נשאה בתוך ארנקה, מצהירה בכך שמערכת היחסים ביניהם נגמרה.
דונלד, לבדו במדבר עם החמור שנמלט מתחנת הסחר, זועם על המכונית וזורק לעברה את הצופר כנקמה. עם זאת, זה גורם לרדיאטור של המכונית להתפוצץ והמים החמים נוחתים על הסומבררו של דונלד ומכווצים אותו. ושוב חמורו של דונלד צוחק עליו.
דונה דאק

לא ברור אם דונה דאק פשוט מייצגת גרסה קודמת לדמותה של דייזי דאק או שהיא דמות נפרדת לחלוטין. מאוחר יותר דונה זכתה להמשכיות רטרואקטיבית(אנ') ברצועת הקומיקס של דיסני משנת 1951, בתור יריבתה של דייזי.
דונה הופיעה מספר הופעות נוספות במגזין הבריטי "Mickey Mouse Weekly". מבחינת מדיום הסרטים, דונה אינה הופיעה באף סרט נוסף.
בסרט זה דונה משמשת כמושא האהבה הראשון והאחרון של דונלד עד לשנת 1940, עם הופעת הבכורה של דייזי דאק בסרט "מר דאק צועד החוצה".
הערות שוליים

1 2  "Walt Disney's "Don Donald" (1937) - Cartoon Research". נבדק ב-9 בספטמבר 2016. {{cite web}}:  (עזרה)
↑  Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. ISBN 978-3-8365-5284-4.
↑  Lenburg, Jeff (1999). The Encyclopedia of Animated Cartoons. Checkmark Books. pp. 74–76. ISBN 0-8160-3831-7. נבדק ב-6 ביוני 2020. {{cite book}}:  (עזרה)
↑  לפני, דונלד הופיע ב-14 סרטים ככוכב-שותף.
↑  Walt Disney's Silly Symphonies: A Companion to the Classic Cartoon Series by Merritt, Russell, Disney Editions, 2016
↑  "Donna Duck - I.N.D.U.C.K.S." Coa.inducks.org. נבדק ב-7 בינואר 2018. {{cite web}}:  (עזרה)
↑  Daisy's First Incarnation as Donna in Mickey Mouse Weekly on Disneyville.
דון בלות'

| --- | --- |

בלות', 2006
 לידה:  13 בספטמבר 1937 (בן 87) אל פאסו, ארצות הברית 
 שם לידה:  Donald Virgil Bluth 
 מדינה:  ארצות הברית 
 תקופת הפעילות:  1955–2000 (כ־45 שנים) 
 מקום לימודים:  אוניברסיטת בריגהם יאנג (1955)  אוניברסיטת בריגהם יאנג  Springville High School 
 פרסים והוקרה:  פרס אינקפוט (1983)  פרס מכונת הזמן (1993) 
 http://www.donbluthanimation.com
 פרופיל ב-IMDb
 
דונלד וירג'יל "דון" בלות' (באנגלית: Donald Virgil "Don" Bluth; נולד ב-13 בספטמבר 1937) הוא אנימטור, במאי, מפיק ותסריטאי אמריקאי. בלות' ידוע כמתחרה העיקרי של חברת וולט דיסני בתקופה שקדמה לרנסאנס של דיסני. הוא ביים סרטי אנימציה כמו סודה של נים (ידוע גם בשם "על קסמים ועכברים" ; 1982), פייבל והחלום האמריקאי (1986), המסע לעמק החלומות (1988), גן עדן לכלבים (1989) ואנסטסיה (1997). בנוסף, מוכר בזכות המעורבות שלו בלייזרדיסק של המשחק "מאורת הדרקון". הוא האח הגדול של המאייר פרד טובי בלות'.
ראשית חייו והשנים בדיסני

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בלות' נולד באל פאסו, טקסס, בנם של אמלינה ווירג'יל רונסיל בלות'. סבא רבא שלו היה הלמנה פראט, מנהיג צעיר בכנסיית ישו המשיח של קדושי אחרית הימים. הוא משושלת אנגלית, גרמנית וסקוטית.
כילד באל פאסו, הוא רכב על סוסו לבית הקולנוע בעיר לצפות בסרטי דיסני, מאוחר יותר אמר בלות', ”ואז הייתי חוזר הביתה ומעתיק כל ספר קומיקס של דיסני אשר יכולתי למצוא”. בגיל שש עבר עם משפחתו לפייסון, יוטה, שם הוא גר בחווה המשפחתית. בשנת 1954, בגיל 17, משפחתו עברה לסנטה מוניקה, קליפורניה, היכן שלמד את שנתו האחרונה בתיכון. בלות' למד באוניברסיטת בריגהאם יאנג ביוטה למשך שנה אחת ואחריה התקבל לעבודה בחברת וולט דיסני. הוא התחיל בשנת 1955 כעוזר של ג'ון לונסברי בסרט היפהפייה הנרדמת. בשנת 1957, שנתיים בלבד לאחר שנשכר, עזב את החברה. לאחר מכן בלות' בילה שנתיים וחצי בארגנטינה בשליחות הכנסייה ישו המשיח של קדושי אחרית הימים. הוא חזר לארצות הברית, שם הוא פתח את "תיאטרון האחים בלות'" עם אחיו הצעיר טובי, אף על פי שהוא מדי פעם עבד עבור דיסני.
בלות' חזר למכללה וקיבל תואר בספרות האנגלית בריגהם יאנג. בשנת 1967, הוא חזר לעסוק באנימציה והצטרף לאולפני פילמיישן מבצע תסדיר עבור סדרות כמו The Archies ואחרים. בשנת 1971, הוא חזר לעבוד במשרה מלאה בדיסני שם הוא עבד על רובין הוד, פו הדב וטיגר גם, הרפתקאות ברנרד וביאנקה ובימויים על חברי הדרקון אליוט. המעורבות האחרונה שלו עם חברת דיסני בשנת 1978 הייתה בהפקת הסרט הקצר, "The Small One".
ב-1975, הוא עזב את דיסני מאחר שלדעתו היא נטשה את סגנון האנימציה הקלאסי שלהם. הוא ועמיתיו ג'ון פומרוי (John Pomeroy) וגארי גולדמן (Gary Goldman) החלו לעבודה על סרט קצר הראשון של בלות', "בנג'ו, חתול ערימת העץ"" (Banjo the Woodpile Cat).
ב-2015 הודיע בלות' ביחד עם גולדמן כי לאור הפופולריות של "מאורת הדרקון" ו"מאורת הדרקון 2" בכוונתם ליצור סרט אנימציה מסורתי באורך מלא שימומן מתרומות. בתחילה, היו אמורות התרומות לעבור דרך אתר "kickstarter" אך מהר מאוד הוחלפה כתובת התרומות לאתר "indiegogo". בין האחד ל 7 בנובמבר בערך פרסם בלות' בערוץ היו טיוב שלו סקיצות מהסרט וב-17 בנובמבר וה-24 בנובמבר הופיע בלות' בתוכנית האינטרנט נוסטלג'יה קריטיק, במטרה לגייס תרומות למימון הסרט.
פילמוגרפיה

| סרט | אנימטור | במאי | מפיק | תסריטאי |
| --- | --- | --- | --- | --- |
קטן אחד (אנ') (סרט קצר): 
בנג'ו החתול (אנ') (סרט קצר): 
על קסמים ועכברים: 
פייבל והחלום האמריקאי: 
תרנגול הרוקנרול: 
אצבעונית: 
הטרול בפארק הקסום: 
חלוק הנחל והפינגווין: 
אנסטסיה: 
טיטאן AE:
הערות שוליים

↑  "Don Bluth". Mormons in Business. נבדק ב-2012-07-25.
↑  William Addams Reitwiesner. "The Ancestors of Mitt Romney". נבדק ב-2012-07-24.
↑  Cardwell, Lynda (1984-02-18). "Laser disc arcade games could become wave of the future". The Gadsden Times. pp. A8. נבדק ב-10 בנובמבר 2013. {{cite news}}:  (עזרה)
| --- | --- |
בקרת זהויות :  NLI: 987007456232105171  PLWABN: 9810618114005606  BNE: XX859743  BnF: cb140090048 (data)  GND: 122754972  ISNI: 0000 0000 7827 5048  LCCN: n94069473  MusicBrainz: e6cc8bc6-2fa1-4a64-8d30-bc11a7146892  NDL: 00463419  NKC: xx0067167  NLK: KAC201620099  NTA: 072285729  SNAC: w61j9r05  SUDOC: 159241995  VIAF: 66662652   WorldCat (עם VIAF): 66662652 
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
דה לה סול

| --- | --- |

 מקום הקמה:  לונג איילנד 
 תקופת הפעילות:  מ-1987 
 סוגה:  מוזיקת היפ הופ, היפ הופ אלטרנטיבי, ג'אז ראפ, היפ הופ של החוף המזרחי 
 חברת תקליטים:  Big Life, טומי בוי רקורדס 
 www.wearedelasoul.com
 פרופיל ב-IMDb
 חברים
 Kelvin Mercer David Jude Jolicoeur Vincent Mason 
 
דה לה סול (באנגלית: De La Soul) הוא הרכב היפ הופ אמריקאי שהוקם ב-1988 באזור אמיטיוויל בלונג איילנד, ניו יורק.